"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Taas on One Way saate aeg.
Nagu tavaliselt, toob saate teieni misjoniühendus One Way Mission.
Tere tulemast saatesse!
One Way töös lööb kaasa mitmeid kogenud jutlustajaid,
nagu oled kindlasti isegi meie saateid jälgides märganud.
Üks neist on Hannu Äimänen.
Ta õpetab täna teemal "Halastaja samaarlane."
One Way Pühapäevapidu pühapäeviti kell 12 Helsingis
Ja vaata, üks seadusetundja tõusis püsti Jeesust kiusama ja küsis:
Õpetaja, mis ma pean tegema, et pärida igavest elu?”
Aga Jeesus ütles talle: Mis Seaduses on kirjutatud?
Kuidas sa loed?” Tema vastas:
Armasta Issandat, oma Jumalat, kogu oma südame ja kogu oma hingega
ja kogu oma jõuga ja kogu oma mõistusega,
ning oma ligimest kui iseennast!” Siis Jeesus ütles talle:
Sa oled õigesti vastanud, tee nii, ja sa elad!”
Tema aga, tahtes iseennast õigustada, küsis Jeesuselt:
Ja kes siis on mu ligimene?” Jeesus ütles kõnelust jätkates:
Üks inimene läks Jeruusalemmast alla Jeeriko poole
ja sattus teeröövlite kätte. Kui need olid ta riided röövinud
ja talle hoope andnud, läksid nad ära, jättes ta poolsurnuna maha.
Juhtumisi tuli keegi preester sedasama teed,
ja kui ta teda nägi, läks ta kaarega mööda.
Nõndasamuti ka leviit, kui ta sattus sinna paika
ja teda nägi, läks ringiga mööda.
Aga sama teed tuli üks samaarlane. Kui ta jõudis temani ja teda nägi,
hakkas tal hale ja ta astus ligi, sidus mehe haavad,
valas nende peale õli ja veini, tõstis ta oma muula selga,
viis öömajale ning kandis hoolt tema eest.
Ja järgmisel hommikul võttis ta välja kaks teenarit,
andis need peremehele ja ütles: Kanna tema eest hoolt,
ja kui sa midagi veel lisaks peaksid kulutama,
selle maksan mina sulle tagasi tulles.”
Kes neist kolmest oli sinu arvates ligimene inimesele,
kes oli sattunud teeröövlite kätte?”
Seadusetundja ütles: See, kes tema peale halastas.”
Jeesus ütles talle: Siis mine ja tee sina nõndasamuti!”
See on väga tuttav lugu.
Traditsiooniliselt peetakse seda looks ligimesest.
Kui aga hoolega kuulasid, siis see pole loo põhiteema.
Põhiteema on seadusetundja küsimus, mida ta peaks tegema,
et saada igavest elu.
Kõigepealt paar sõna seadusetundja kohta.
Ta paistis olevat väga tark, eneseteadlik ja enesekindel,
valelik ja silmakirjalik.
Ta oli usuelu professionaal. Kas tead, kes see on?
Usuprofessionaal tõstab end teistest kõrgemale ja on nii tark,
et temast targemat enam pole.
Ta mõõdab teisi ja teiste usku ning peab end väga õigeks,
targaks ja õnnestunuks.
See on meile täiesti võõras, eks ole.
Usuelu professionaalid on aga tõsiusklikud.
Mehe küsimus oli väga hea.
Mida peaksin tegema, et igavest elu saada?
Seda küsimust esitatakse tänapäeval väga harva.
Või on keegi sinult viimasel ajal küsinud:
Räägi, kuidas igavest elu saada.
Oled sa seda endalt ise küsinud?
Seda ei küsita tihti.
Samas mõtlevad inimesed, et kui taevas on olemas,
küllap ma sinna ikka pääsen.
Aga kui neilt põhjendusi pärida, jäävad nad vaikseks.
Populaarseim vastus on tavaliselt:
"Küllap olen elanud piisavalt korralikku elu.
Patune ju olen, kuid piisavalt korralik,
et Jumalale kõlvata."
Vana tuttav inimlik arvamus.
Seadusetundja tundis seadust väga hästi,
mistõttu Jeesus vastas talle seadusega.
Jeesus vastas: Järgi seadust.
Seadusetundja luges ette, kuidas:
Armasta Issandat, oma Jumalat, kogu oma südamega
ja kogu oma hingega ja kogu oma jõuga
ja kogu oma mõistusega, ning oma ligimest kui iseennast!”
Jeesuse sõnul oli see õige vastus. Seda tehes jääbki elama.
See on meile õige vastus.
Juudi rabid mõtlesid samamoodi.
Tee igavese elu juurde viib läbi Jumala Sõna järgimise,
läbi Jumala seaduse järgimise.
Ei piisa üksnes selle kättevõtmisest ja lugemisest,
vaid seda tuleb ka järgida.
Rabide meelest olid seadusejärgijad Jumalale kõlvulised,
ülejäänud rahvas oli praht ja läheb siis, kuhu läheb.
Seadusetundjad on üsna visad ja vaidlushimulised.
Too seadusetundja oleks tahtnud, et Jeesus määratleks,
kes tema ligimene on.
3. Moosese raamatus öeldakse,
et juutide jaoks oli ligimene samast rahvusest isik.
Paganad ei olnud ligimesed.
Ta oleks tahtnud oma teadmistega hiilata.
Kui Jeesus oleks andnud loetelu, oleks seadusetundja rääkinud,
mida seadus ütleb ja see oleks viinud lõputu väitluseni.
Jeesus aga rääkis selle asemel tähendamissõna.
Loos tuli esimesena preester, keda sidusid Moosese seaduse reeglid.
Kui preester mehest mööda läks, oleks ta võinud teda ju aidata,
kuid ta ei teinud seda.
Preestri mõttemaailma mõjutas Siiraki raamatu idee:
võõramaalast ei tohi aidata.
Kui võõrast aitad ja lähed tema juurde,
ja kui ta on surnud, oled sa rüvetunud.
See oleks preestrile alandav olukord.
Ta poleks tohtinud siis jumalateenistusi pidada,
saada kümnist ega elatist perele. See oleks olnud suur häbi.
Ja ka raske olukord,
kuna ta oleks pidanud end puhastama nädal aega kestva rituaaliga.
Lisaks oli see veel kallis. Osta ohver ja selle eest maksta.
Rüvetumise keeld on preestri meelest absoluutne,
kuid ligimese aitamine oli tingimuslik.
Preester oli oma reeglite ja seaduse vang.
Paljud on seda ka tänapäeval.
Kui oleksid olnud selle preestri olukorras
ja oleksid meenutanud neid reegleid, mida sina oleksid teinud?
Järgmiseks möödus leviit.
Leviidid hoolitsesid templi ja templi riistade eest.
Nad ka laulsid templis, nagu väiksed abipreestrid.
Nemadki olid seotud Moosese seaduse reeglitega,
kuid mitte nii rangelt kui preestrid.
Ma ei tea, paljud teist Jeerikos on käinud.
Tee tuleb Jeruusalemmast alla Jeerikosse
ja sealt näeb väga kaugele.
Võimalik, et preester tuli esimesena ja läks mööda,
ning leviit tuli tema järel ja mõtles,
et kui too seadust tundev preester nii käitus,
siis kes olen mina, et kritiseerida preestri seadusetõlgendust.
Seepärast läks ka leviit mööda.
Ta ei läinud meest aitama, vaid jättis ta pekstuna lamama.
Mida sina teeksid, kui mõni sinu vaenlane,
või inimene, kes sulle ei meeldi ja kellega sa tegemist teha ei taha,
lebaks teadvusetult raudteejaamas? Kas aitaksid teda?
Siin oli kaks usuelu professionaali, kaks tõsiusklikku,
ja nad mõlemad läksid mööda.
Kellest sina täna mööda käid? Kellest mina täna mööda lähen?
Mul on seda mitu korda juhtunud.
Nüüd oleks võinud arvata, et tuleb mõni ilmalik juut.
Kuid tuli hoopis samaarlane ja Jeesus tegi temast kangelase.
Juudid ja samaarlased läksid kohtudes teine teisele poole teed.
Nad vihkasid teineteist. Juudid vihkasid samaarlasi.
Seadusetundja ilmselt neelatas, kui Jeesus väärusulisest sangari tegi.
Mida see väärusuline tegi?
Põhimõtteliselt seovad tedagi Moosese seaduse reeglid.
Temagi oleks võinud rüvetuda jne.
Ta läks siiski mehe juurde.
Piibli järgi valas ta tema haavadele õli ja veini.
Tal oli mehest hale, tal oli halastav süda.
Mehe haavadele õli ja veini valamine
räägib Jumala tegutsemisest.
"Ma otsin kadunut ja toon tagasi eksinu,
ma seon haavatut ja kinnitan nõtra," ütleb Hesekieli raamat.
Kui samaarlane valas õli ja veini lamaja haavadesse,
tõi ta Jumalale meelepärase ohvri.
Ta tegi veelgi enam - ta võttis teenija rolli.
Ta pani mehe oma muula selga ja osutas talle ohvrimeelset armastust.
Seejärel mindi öömajale.
Lähis-Idas valitseb endiselt julm kättemaksutraditsioon.
Kui mõnes peres keegi tapetakse, tuleb kättemaksja
ja hävitab selle tapja või teeb halba tema perele.
Kui samaarlane viis ohvri öömajale, sattus ta suurde ohtu,
kuna keegi võis arvata, et tema on mehele kurja teinud.
Ohvril polnud ka raha, ja öömajapidajad olid karmid:
Kui raha pole, lähed võlavanglasse.
Samaarlane aga ütles, et kui midagi puudu jääb,
maksab ta selle naastes kinni.
Jeesus küsis seadusetundjalt, kes neist kolmest ligimene oli.
Seadusetundja ei saanud öelda, et see oli vihatud samaarlane,
vaid ütles, et too, kes talle halastust osutas.
Jeesus ütles taas vastusena tema küsimusele igavese elu kohta:
"Mine ja tee sina nõndasamuti."
Jeesus osutas taas seadusele ja selle järgimisele.
Samas andis Jeesus erineva pildi ligimesest.
Asi pole ligimese määratluses.
Küsimus pole selles, kes on minu ligimene,
vaid kelle ligimene tahan mina olla?
Jeesus viitas taas seadusele,
kui seadusetundja tahtis igavest elu ära teenida.
Jeesus ütles, et igavene elu tuleb seadust järgides.
"Pead armastama Jumalat üle kõige ja oma ligimest kui isennast."
Peaksime jõudma sellele tasandile, kui tahame igavest elu ära teenida.
Kas sa suudad seda?
Mina ei suuda.
Kuidas siis igavest elu saab, kui me ei suuda reegleid järgida?
Piibel ütleb: Mine ja tee nõndasamuti.
Jeesus rääkis pidevalt seadusest, kuna küsija tundis seadust.
Võiksime küsida, kas on tõesti nii, et peame järgima seadust?
Et muul viisil igavest elu ei saa?
Õnneks räägib Piibel meile muust. Ta räägib meile samaarlasest.
Kes see samaarlane on? Jeesus ise.
Jeesus rääkis pidevalt iseendast.
Tema on see kannatav sulane. Ta on täna meie seas.
Ta teab täpselt sinu valu, piina ja haavu,
kõike, mis su elus toimub, kõiki su probleeme,
kõike, mis sind täna nutma ajab; mis sulle raskusi valmistab
ja mis sulle rõõmu valmistab.
Ta tahab ära võtta sinu koormaid ja tulla su ellu,
kui sa Talle vaid loa annad.
Jeesus tuli maailma otsima ja päästma kadunut.
Jeesus ei andnud meile päästeks seaduse teed,
vaid midagi paremat - iseenda.
Ta annab tänagi iseennast igaühele meist, kes soovib,
kellele Ta kõlbab.
Jeesus täitis sinu ja minu eest kõik ligimesearmastuse reeglid
ja kogu seadust täiuslikult.
Kui ta hüüdis ristil, et see on lõpetatud,
tähendas see, et tee Jumala juurde oli kõigi jaoks avatud.
See on avatud tänagi, igaühe jaoks.
Vaadake seadusetundjat.
Tema ees seisis arm, halastus, päästja, Jumal ise,
kuid seadusetundja ei mõistnud seda.
Ta oli nii tark ja arusaaja, et nägi vaid iseennast.
Jeesus oleks tahtnud, et ta oleks näinud Jeesust,
Tema südant ja selle kvaliteeti.
Ta on täis armu ja halastust, kuid ka tõde ja pühadust.
Kas sina tunned sellist Jeesust?
Jeesus tahab meid kõiki puhastada;
kõigest patust, saastast ja porist.
Aga, võid sa küsida,
kas ma siis ise ei peagi midagi tegema?
Ei. Piibli sõnul on kõik sinu eest tehtud.
Aga nii kergelt ei saa ju pääseda!
Piibel ütleb, et peame oma pattu tundma.
Teisisõnu, peame neid kahetsema ja Jeesuse juurde tooma.
Igaüks, kes oma pattude ja koormatega Jeesuse juurde tuleb,
võib olla kindel, et saab kõik oma patud andeks.
Pattude andeksandmisest sünnib meil elav usk.
Jeesuse kohta öeldakse Apostlite tegude 10:43 -
"Temast tunnistavad kõik prohvetid, et igaüks, kes temasse usub,
saab tema nime läbi pattude andeksandmise.”
Osaduses Jumalaga saab alati patud andeks.
Ma ei tea, milline on sinu praegune olukord,
kuid võime kõik koos oma patud Jeesuse juurde tuua
ja usaldada, et patud antakse andeks ning võime lahkuda siit heas tujus.
Piibel ütleb: Usu Jeesusesse, siis saad päästetud.
Palvetame.
Kallis Jeesus, kallis Päästja!
Aitäh, et tulid otsima ja päästma kadunut.
Aitäh, et tulid meie jaoks!
Issand, toome sinu ette oma patud ja iseendid nii nagu me oleme.
Täname selle eest, et viisid kõik meie patud
Kolgata ristile.
Puhasta meid, Issand, ja anna kõik patud andeks.
Anna meile Püha Vaimu armu, et võiksime Sind järgida.
Aitäh, Päästja, et oled nii hea! Sinu nimel, Aamen.
On argine hommik, nii tavaline.
Ma ajalehest loen uudiseid.
Arvasin märkavat argikiiruses,
on uudistest midagi tähtsamat veel.
Võib mööduda nimi ja sündimisaeg,
on luulet ja rist ja sel ümber veel raam.
Seal kirjas on uudis nii tavaline -
on alanud teekond igavene.
Seal kirjas on uudis nii tavaline -
on alanud teekond igavene.
Vaid kustunud silm seda uudist ei näe
Oled kaugel ju siit ega hingagi enam
Su tuhanded unelmad kaevati mulda,
on alles vaid kivi, kus risti näeb kullast.
Su tuhanded unelmad kaevati mulda,
on alles vaid kivi, kus risti näeb kullast.
See väikene uudis meil ununeb pea
ja viimaseid kordi su nime näeb seal.
Kui kirjas su nimi on raamatus taevas,
on Jeesus su Issand, ei satu sa vaeva.
Kui kirjas su nimi on raamatus taevas,
on Jeesus su Issand, ei satu sa vaeva.
Võib-olla siis lõpuks aru saad, et -
vaid ristis sul võit, seal on täiuslik see.
Kui tuhanded unelmad kaevati mulda,
oled jõudnudki sinna, kus tänavad kullast.
Kui tuhanded unelmad kaevati mulda,
oled jõudnudki sinna, kus tänavad kullast.
Võib-olla siis lõpuks aru saad, et -
vaid ristis sul võit, seal on täiuslik see.
Kui tuhanded unelmad kaevati mulda,
oled jõudnudki sinna, kus tänavad kullast.
Kui tuhanded unelmad kaevati mulda,
oled jõudnudki sinna, kus tänavad kullast.
Nii kiiresti möödus meie tänane pooltund.
Aitäh vaatamast!
Loodetavasti kohtume nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri